Kort sem sýnir gönguleið síðsumargöngu í Kópavogi . Árleg síðsumarsganga Umhverfis - og samgöngunefndar Kópavogsbæjar og Sögufélags Kópavogs verður fimmtudaginn , 26. september kl. 17:30 . Mæting er við bílastæði á íþróttasvæðinu Fagralundi ( rauður punktur á mynd ) og lagt af stað þaðan á slaginu 17:30 . Gengið verður vestur eftir Fossvogsdal en þó aðallega um sk . Hermannsskóg , sem kenndur er við Hermann Jónasson , en skógurinn er norðan við Lundarhverfið . Kópavogsbær eignaðist þetta svæði í júní 2019 og má því segja að þetta sé nýjasta útivistarsvæði bæjarins . Eins og ævinlega verður sagt frá ýmsu fróðlegu sem fyrir augu ber . Á bakaleiðinni að Fagralundi endar gangan upp úr kl. 19:00 við útikennslusvæðið Asparlund norðan við Víðigrund ( blár punktur á mynd ) þar sem verður venju samkvæmt boðið upp á grillpylsur . Þessi hringleið er um 2,2 km löng og tiltölulega greiðfær .